**EIDSBORG ELGVALD**

**ÅRSMØTE 2017 – REFERAT**

Årsmøte vart halde på Grendehuset sundag 03. September kl 18.00

Det møtte representantar for 11 av 17 partar:

Tor Olav Brattekås Hermann Betten (Berge)

Karl Endre Bjerk Olav Gjersund (Haugen)

Steinar Mandt (Nistog) Jørn Tjøstov Gjersund

Jan Rune Mandt Ivar Lofthus

Olav Romdal Knut Skjævesland (Refflebrek)

Bjørnar Gulseth

Referent: Knut Skjævesland

**Sak 1. Val av møteleiar.**

**-** *Knut Skjævesland valt som møteleiar*

**Sak 2. Val av to til å skrive under møtereferat (protokoll).**

**-** *Jørn Tjøstov Gjersund og Tor Olav Brattekås valt til å underskrive protokoll.*

**Sak 3. Hjortejakt - felleløyve.**

Kvota er 11 dyr (som i 2016). Fordelinga er 4 hanndyr (**1 ½ år og eldre**), 3 hodyr (**1 ½ år og** **eldre**), 4 kalv. **NB! Ikkje eige kvote på spissbukk, blir rekna som eldre hanndyr.**

**Vi må levere skjema for sett hjort!**

Viltnemda vil ha fylgjande opplegg:

* Antall sett hjort pr dag fordelt på alder og kjønn så godt ein kan
* Antall jegerar pr dag
* Ein skal **ikkje** føre timar, bare dagar.
* Vekter av felte dyr

For at vi skal klare dette på ein rimeleg rett måte må kvar enkelt som er ute aleine føre sitt eige skjema. Er det fleire som jaktar saman avtalar ein kven som skal føre sett skjema for dei som er med denne dagen.

NB! Det skal og førast skjema om det ikkje er sett nokon hjort.

Alle skjema innleverast til kontaktperson for hjortejakta *(Sverre Kleppo)* når jakta er slutt. Alle registreringer overførast etter jakta til eit felles skjema for valdet og dette sendast til viltnemda.

- *Saka var til orientering utan kommentarar*

**Sak 4. Retningsliner for hjortejakta.**

Under er retningsliner/ vedtak frå 2009 til info

***Årsmøte 2009 – Vedtak retningsliner:***

1. ***Generelt***

* Det skal ikkje seljas enkeltdyr, men enkeltpersoner kan jakte aleine på valdets kvote utanom fellesjaktene for hjort og elg.
* Det er fellesjakt på hjort kvar laurdag og sundag heile hjortejakta.
* Alle som skal delta må ha avtale med part/ grunneigar eller etter særskilte vedtak i valdet.

1. ***Hjort felt ved felles jakt (elg og hjort).***

* Felte dyr blir dela mellom alle partar som er med denne dagen.
* Felleløyve blir betalt av valdet ved fellesjakter.
* Normalt er det frammøte ved Grendehuset kl 07.00 dersom ikkje anna er avtala.

1. **”Fri jakt”**

* Måndag til fredag kan ein eller fleire enkelt personer jakte i heile valdet. Dette gjeld heile hjortejakta bortsett frå felles jakt dagar for elg.
* Før ein dreg på jakt skal ein skrive i postkasse ved Grendehuset.
* Dato, jeger, eigedom/ part, område ein vil jakte og mobilnummer.
* Det kan fellast fleire dyr så lenge det er att tilsvarande på kvota.
* Kontaktperson kan opplyse om kva som er att på kvota.
* Felling meldast til kontaktperson så snart det er råd ved telefon eller SMS.
* Jegerar er sjølv ansvarlege for eventuelt ettersøk, ettersøkshund og melding til Viltnemd.
* Alle jegerar skal ha avtale/ tilgang på ettersøkshund. Kravet er innan 4 timar. Avtala Elgvaldet har gjeld bare fellesjakta i helgene.
* Jeger er pliktig til å gjera ettersøk minst ein dag etterpå dersom Viltnemda bestemmer dette.

**d.** **Rapportering/ oppgjør.**

* Fellings stad, type dyr, vekt og jeger meldast kontaktperson iløpet av få dagar.
* Kontaktperson er ansvarleg for at jaktrapport blir sendt viltnemda innan fristen og at kasserar får underlag for å betale felleløyve til Viltnemda.
* Jaktavgift til elgvaldet er kr 20.- pr kg pluss felleløyve. Dette betalast til kasserar seinast ved hjortejaktas slutt.

*- Ingen merknadar til punkt a, b og d.*

*- Under punkt c blei det foreslått å kutte ut ordninga med bok i kassa på grendehuset og erstatte setninga og praksissen «Før ein dreg på jakt skal ein skrive i postkasse ved Grendehuset» med «Før ein dreg på jakt skal jeger melde frå/orientere ansvarleg (eventuelt vara om kontakt ikkje oppnåas) for hjortejakt.   
 Samrøystes vedteke.*

**Sak 5. Felleløyve for elg.**

Areal 4000 dekar pr dyr som ifjor. Dette gav kvote på 8 elg.

Viltnemda gav eit ekstra dyr for alle lag langs E-134 i år pga mange påkjørsler og god stamme i dette området.

Dette gjev ei kvote på 3 eldre hanndyr **(1 ½ år og eldre)**, 3 eldre hodyr **(1 ½ år og eldre)** og 3 kalv.

Rapportering til viltnemd av sett elg og vekter er som før.

*- Saka var til orientering utan kommentarar*

**Sak 6. Felling av stutar.**

Vedtak på årsmøtet 2012: Framlegg om at store stutar sparast og at begrensning er maks 5 taggar. Samrøystes vedteke.  
2017:

*- Etter ei god meiningsutveksling kom det forslag om å kunne felle* ***ein*** *stut uten begrensning*

*på antall taggar. For resterande stutar videreføres tidligare vedtak om maks 5 taggar.*

*Samrøystes vedteke.*

Tidlegare vedtak: Ved for mange taggar får skyttar 1 dag utan børse. Dessutan indrefilet og gevir til jaktlaget. 2015 – Samrøystes vedteke å vidareføre vedtak frå 2012.

*- Vidareføre vedtak frå 12/15 med at dersom ein skyt ein stut med for mange taggar får*

*skyttar 1. dag utan børse. Dessutan går indrefilet og gevir til jaktlaget. Dette gjeld for dei*

*utover den eine som er vedteke å kunne fellast.*

*Samrøystes vedteke.*

**Sak 7. Deling av kalv.**

Kalvedelinga held fram etter same opplegget som tidlegare. Dette starta i 1999.

* Dersom part som skulle ha kalv ikkje er med på jakta denne dagen går ein vidare på lista. ”Parten” vil få kalven sin neste gong den er med.

Tilleggs vedtak 25.08.2013:

* Kulepkt 1 gjeld «tidleg i jakta» med to eller fleire kalvar att på kvota

Ved ein kalv att:

* Felles jakt (laurdag og sundag). Kalven vert dela på dei som er med.
* Dersom nokon etter avtale feller siste kalven utanom fellesjakt (for eksempel hundetrening) fylgjer ein kalve lista.

*- Det presiseras at kulepunkt nummer ein i dette punktet gjeld: Ved kun ein kalv at på kvota.*

*- Bare positive kommentarar til måten kalvefordelinga foregår på.*

**Sak 8. Jakttider.**

25. september 2017 er ein måndag.

Ut frå 3 dagars jakt i tilknytning til helg blir første jaktdag **fredag 29. september.**

Frammøte på Grendehuset kl 06.30

*- Vedtak om og følgje forslag om jaktstart den 29.09.kl.06.30.*

Hjortejakt før den 25.09?

*- Hjortejakt startar den 1. september og retningslinjer som er orientert om i sak 4 gjeld.*

Generelle jakt tider 01.04.2017 – 31.03.2022 for hjortevilt:

Elg og rådyr 25.09 - 23.12. Hjort 01.09 – 23.12. Rådyr bukk 10.08. – 23.12.

Kjenner ikkje til at det gjort andre vedtak for Tokke.

*- Jakttidene til orientering.*

*- Kvar einskilte jeger må sjekke ut sentrale og lokale reglar i Tokke for båndtvang i*

*forbindelse med rådyr og hjortejakt.*

**Sak 9. Rovvilt jakt.**

**Ulv:** Synest som det er gjeve løyve til lisensjakt på 2 ulvar i perioden 01.10.2017 – 01.03.2018 i rovvilt region 2 – Telemark m fl.

Men finn ikkje referat frå siste møte dei hadde 18.08. Må sjekkast.

**Bjørn:** Finn ikkje at det er lisens jakt på bjørn i Telemark i 2017/ 2018.

For å deltaka i lisensjakt på rovdyr må ein:

* Registrere seg lisensjeger. Dette gjer ein i jeger registeret. Hugs å krysse av for aktuelle rovdyr. Kryss heller av for mange enn for få. <https://w2.brreg.no/lisensjeger>
* Ha løyve frå grunneigar. For å sikre oss at alt det formelle er i orden i tilfelle det skulle koma ein ulv treng vi løyve frå kvar enkelt grunneigar i Eidsborg. Eige skjema.

- *Saka var til orientering utan kommentarar*

**Sak 10. Ettersøkshund.**

Det er vel to aktuelle ettersøks hundar i laget i år også.

Vedtak 2016: Avtale med Bjørnar Gulseth og Olav Mandt (reserve) for elg, hjort og rådyr for jaktsesongen 2016.

*- Som godtgjerelse får Bjørnar får jakte den eine kalven når det passar for han. Denne*

*kalven skal fordelast etter lista.*

*Samrøystes vedteke.*

Avtale jaktlaget har om ettersøkshund gjeld i utgangspunktet jakt på elg og fellesjakt på hjort. Ikkje jakt på hjort og rådyr utanom felles opplegget. Opp til kvar ettersøks avtale kva ein vil binde seg til.

Jaktleiar skal ha med avtala under jakta, men den treng ikkje sendast til viltnemda.

*- Avtala med Bjørnar gjeld for all elg og hjortejakt i hele jaktperiode, også for*

*hjortejakta utanom fellesjakta.*

**Sak 11. Rydding.**

**Rydding av postar.**

Mykje bra rydding er gjort dei siste åra og behovet for meir løpende vedlikehald av postliner og vegar aukar.

2016 – Samde om behov for vedlikehaldsrydding. Det er ikkje registrert noko rydding så langt i år.

* **NB!!** Men vi må flytte postlina frå Ligodt og bort til 300 kV lina pga husbygging. *Ansvar Olav Gjersund*

Rydd gjerne når ein går av post og d**et er framleis litt tid til rydding før jakta.** Ta kontakt med Olav G.

*- Olav Gjersund utarbeider i god tid før jakta i 2018 ei liste med 2-3 mannslag der desse*

*får ansvar for rydding og vedlikehald av faste postrekker/vegar.*

*Før jaktstart på elg 2017:*

*- Olav G, Hermann og Bjørnar ryddar, etablerer nye postar og merker desse på Ligodt*

*- Jørn, Geir og Sverre ryddar postrekka i Reffstøyldalen*

*- Jan Rune ryddar Furustøyl*

*- Tor Olav ryddar Vingravlid*

*- Oppfordrar elles alle jegerar til å ta ein ryddesjau!*

**Sak 12. Regnskap – fastsetjing av kontingent.**

*Regnskap vart orientert om muntleg og godkjent. Det er ca 12 000,- «på bok». Det er ned frå ca kr 16 000,- i 2016*.

Vedtak 2017:

*Kontingent for 2017 den same som i 2016 -* ***kr 600.-***

*Innbetalast heilt uoppfordra til kasserar på konto nr* **0540.08.82020***. innan 01.10. Purring/ til dei som er trege.*

**Sak 13. Valg.**

*Valg 2017:*

*Leiar av valdet og skrivar Olav Mandt(attval)*

*Nestleiar og jaktleiar for Eidsborg jaktlag Knut Skjævesland (attval)*

*Kasserar Olav Romdal (attval)*

*Styremedlem og jaktleiar for Engefjell jaktlag Karl Endre Bjerk (ny)*

*Jan Rune takka for seg som jaktleiar etter fleire år. Mange takk til han for innsatsen!*

***Kontaktperson for hjortejakta:***

*Sverre Kleppo, vara er Bjørnar Gulseth. Begge fortset.*

**Sak 14. Heimeside.**

*- Lite nytt. Mulig det finnes andre måtar for informasjon og lagring av billete. Forslag og*

*idear tas i mot med takk!*

**Sak 15. Trenings skjoting.**

Vedtak 2014: Held fram med 4 skjotingar. Etter ferien noko seinare pga molteplukking.

*15.1 Olav G la fram resultata etter 4 skjotingar der 12 har delteke. Sverre Kleppo med 443 av 450 poeng på tre skjotingar var best. Vidare Dag Rorgemoen med 440 og Hermann Betten   
 med 426.*

*15.2 Grunneigar av området der skjotebanen er, Karl Endre Bjerk meddelte at han ikkje lenger ynskjer å oppretthalde dagens bane grunna sal av hyttetomter i området. Dvs at dagen skjotebane avviklast.*

*Banen og skjotingane har vært eit positiv sosialt tiltak, og eit tiltak for økt skyteferdighetar. Fleire i laget tok til orde for at dei ynskte å sjå på om det kan finnast andre aktuelle område for ein skytebane som kan godkjennast som feltskytingsbane.*

**Sak 16. Eventuell registering i Brønnøysund.**

Kasserar har fått problem med nettbank då Jaktlaget ikkje er registera i Enhets registeret i Brønnøysund. Det er to løysingar på dette:

1. Registere i Enhets registeret og ev. i Frivillighets registeret.
2. Føre kontoen over på privatperson.

Vil tilrå pkt **a.**- registering. Det medfører noko arbeid å gjera dette, men lite oppfylgjing seinare. Stort sett bare innrapportering ved endring av styre. Registrering er gebyrfritt.

Dersom ein i tillegg blir godkjent i Frivillighets registeret kan det gjeva noko inntekter som Grasrotmidler (tippeandeler) og refusjon av moms.

Blir ein definert som Samvirkeforetak ( for eksempel Utmarkslag) kjem ein ikkje inn i Frivillighets registeret. Trur dette går noko på vedtektene.

For å bli registrert treng ein fylgjande:

1. Foretaksnavn, navn
2. Adresse
3. Organisasjonsform
4. Formål (art/ bransje) .
5. Stiftelses tidspunkt

Desse punkta i varetek ein med vedtekter og stiftelses dokument.

Trur nok vedtekter kan vera greit å ha i enkelte høve ( jfr for eksempel sak om Solumstøyl)

Vedlegg: Forslag til stiftelses dokument og vedtekter

*Saka blei diskutera og fleire meinte dei kunne og/eller viste for lite om dette. Fleire meinte også at dette ville «tvinge» seg igjennom etter erfaring frå liknande saker i andre lag.*

*Nokre av kommentarane som ble framlagt og diskutera:*

*- Skepsis med tanke på at styret får meir ansvar*

*- Er det samsvar mellom vedtektene og det som eventuelt skal søkast inn? Vedtektene   
 bør gjennomgåast*

*- Kva skal rapporterast*

*- Blir det regnskapsplikt og skal rekneskap rapporterast årleg*

*- Blir styre/leiar av laget meir ansvarleggjorde ut i frå vedtektene. I dag er det meir den*

*enkelt jeger som har ansvaret*

*- Samrøystes vedteke å utsett saka for å innhente meir informasjon før ein vel vegen vidare*

**Sak 17. Eventuelt.**

Andre vedtak på årsmøtet 2017:

*17.1: Kr 2 000.- i godtgjering til Hermann for frakting av elg.*

*17.2: Godtgjering for bruk av låven i Groven er fri kontingent i Jaktlaget. I tillegg kr 1 000.- pr år for driftsutgifter til kjølerom etc.*

*17.3: Ein vil halde fram med «kadaverbil» til skinn og slakteavfall.*

*17.4: Årsmøte bør haldast siste helga i august, før oppstart av hjortejakta i 2018.*

*17.5:* ***Etter fleire trivelege elgfestar på Groven låven bør alle seta av laurdag 07.10 til dette i år. Oppfordrar alle til å delta i eit triveleg sosialt lag med bygda og jaktlaget ☺****.*

Frå tidlegare jakt kan ein ta med seg:

* Skjoting på dyr i fart gjev større risiko for skadeskjoting.
* Tolking av det ein ser/ opplever kan ha andre svar enn det som verkar sannsynleg i første omgang.
* Vurdering av avstand kan vera vanskeleg.

\_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_

Jørn Tjøstov Gjersund Tor Olav Brattekås